CELEX: 62016TA0314
Language: ro
Date: 2018-11-27 00:00:00
Title: Cauzele conexate T-314/16 și T-435/16: Hotărârea Tribunalului din 27 noiembrie 2018 – VG/Comisia [„Acces la documente – Regulamentul (CE) nr. 1049/2001 – Documente și informații referitoare la o decizie a Comisiei de a pune capăt unei «scrisori de acord și de aderare la Team Europe» – Refuzul accesului – Excepție referitoare la protecția vieții private și la protecția indivizilor – Protecția datelor personale – Regulamentul (CE) nr. 45/2001 – Refuzul transferului – Articolele 7, 47 și 48 din Carta drepturilor fundamentale – Răspundere extracontractuală”]

4.2.2019   
            
            
               RO
            
            
               Jurnalul Oficial al Uniunii Europene
            
            
               C 44/20
            
         
      Hotărârea Tribunalului din 27 noiembrie 2018 – VG/Comisia
      (Cauzele conexate T-314/16 și T-435/16) (1)
      
      ([„Acces la documente - Regulamentul (CE) nr. 1049/2001 - Documente și informații referitoare la o decizie a Comisiei de a pune capăt unei «scrisori de acord și de aderare la Team Europe» - Refuzul accesului - Excepție referitoare la protecția vieții private și la protecția indivizilor - Protecția datelor personale - Regulamentul (CE) nr. 45/2001 - Refuzul transferului - Articolele 7, 47 și 48 din Carta drepturilor fundamentale - Răspundere extracontractuală”])
      (2019/C 44/24)
      Limba de procedură: franceza
      
         Părțile
      
      
         Reclamantă: VG, în calitate de moștenitoare universală a lui MS (reprezentanți: inițial L. Levi și M. Vandenbussche, ulterior L. Levi, avocați)
      
         Pârâtă: Comisia Europeană (reprezentanți: F. Clotuche-Duvieusart și A. Simon, ulterior F. Clotuche-Duvieusart, și B. Mongin, agenți)
      
         Obiectul
      
      Cerere întemeiată pe articolul 263 TFUE prin care se solicită anularea Deciziilor Comisiei din 2 februarie 2016 și din 19 aprilie 2016 de respingere a cererii de acces al lui MS la documentele care îl privesc și a Deciziei Comisiei din 16 iunie 2016 de respingere a cererii acestuia de a i se transfera datele cu caracter personal care îl privesc cuprinse în documentele vizate de această cerere de acces și, pe de altă parte, o cerere întemeiată pe articolul 268 TFUE prin care se solicită repararea prejudiciului pe care MS pretinde că l-a suferit din cauza refuzul accesului și al transferului.
      
         Dispozitivul
      
      
                  1)
               
               
                  Anulează Decizia Comisiei Europene din 16 iunie 2016 de respingere a cererii lui MS de a i se transfera anumite date cu caracter personal.
               
            
                  2)
               
               
                  Obligă Comisia la plata către VG, în calitate de moștenitoare universală a lui MS, a sumei de 5 000 de euro.
               
            
                  3)
               
               
                  Respinge în rest acțiunea.
               
            
                  4)
               
               
                  VG și Comisia suportă, fiecare, propriile cheltuieli de judecată.
               
            
         (1)  JO C 63, 27.2.2017.